el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el en en en en el el el en el el el el en en en es en en en en en el el en en el el en en en en en de en el el el el el el el el el el el en en el en en el el en en el el el el el en en el en en el en en el en en el en en en el el
Το φετινό Draft ήταν ένα που όμοιό του δεν έχουμε ξαναδεί. Αν εξαιρέσουμε τις προφανείς δύο πρώτες επιλογές, η υπόλοιπη σειρά ήταν μία στροφή ρουλέτας που μπορούσε να καταλήξει σε οποιοδήποτε νούμερο. Ο ίδιος ο προπονητής των San Francisco 49ers, Kyle Shanahan, είχε απαντήσει σε δημοσιογράφους που τον ρωτούσαν τι θα γινόταν με τον τωρινό βασικό quarterback, Jimmy Garoppolo, ότι “εδώ δεν μπορώ να σας υποσχεθώ ότι θα είμαστε ζωντανοί την ερχόμενη Κυριακή.” Με αυτόν το φόβο ζει ο περισσότερος κόσμος στην εποχή του κορονοϊού, και το NFL δεν αποτελεί εξαίρεση. Λόγω της μειωμένης κολλεγιακής σεζόν πέρσι, αλλά και της έλλειψης προπονήσεων, τα στοιχεία για τους υποψήφιους παίκτες ήταν ελάχιστα, κι οι τραυματισμοί περισσότεροι. Αυτά τα δύο συσχετίζονται: οι ομάδες λάμβαναν καινούργιες ιατρικές αναφορές πολύ πιο αργά από ότι συνήθως, στην προσπάθεια πολλών παικτών να κρύψουν τις αδυναμίες που θα τους έριχναν στα μάτια των μελλοντικών τους ομάδων.
Matt LaFleur reiterated that Aaron Rodgers is “the greatest to ever do it (and) we want him back here.”
Follow up ?: What if he doesn’t want to be here?
— Rob Demovsky (@RobDemovsky) May 2, 2021
Σαν να μην έφτανε όλο αυτό, λίγο πριν την έναρξη του πρώτου γύρου ήρθε και το… κερασάκι που έδεσε το χάος. Ο quarterback των Green Bay Packers, Aaron Rodgers, δήλωσε ότι οι σχέσεις του με την ομάδα, στην οποία υπηρετεί για 16 χρόνια, έχουν φθαρεί σε ανεπανόρθωτο σημείο, κι απαίτησε την άμεση ανταλλαγή του, ή αποδέσμευσή του. Όπως ήταν αναμενόμενο, οι φήμες περί ανταλλαγής εν ώρα του Draft φούντωσαν μονομιάς. Τελικά, δεν συνέβη τίποτα που να έφερε τους οπαδούς των Packers σε απόσταση καρδιακών επεισοδίων, αν κι η αντιπαράθεση του Rodgers ακόμα δεν έχει τελειώσει.
Σχετικά με το Draft, κι ειδικότερα τον πρώτο γύρο, τρεις από τους έξι συντάκτες μας είχαν έξι σωστές προβλέψεις στο δεύτερο mock draft, παρά τις παραμέτρους που έκαναν οποιαδήποτε εκτίμηση πολύ δυσκολότερη. O πρώτος γύρος δεν είχε τόσες εκπλήξεις, αλλά είχε αρκετά “τυχερά” για αρκετές ομάδες, χωρίς να λείπουν κι οι επιλογές που αποτελούν σπαζοκεφαλιά για όσους θα αξιολογήσουν το Draft.
Τρεις συντάκτες μοιράζονται την άποψή τους για τον πρώτο γύρο του φετινού Draft, με τις κινήσεις που τους εντυπωσίασαν αλλά και τους έβαλαν σε σκέψεις. Οι παρακάτω απόψεις είναι καθαρά προσωπικές.
Για τις παλιές αγάπες μην μιλάς.
Ο πρώτος γύρος του draft του 2021 είναι ήδη στα βιβλία. Μου άρεσε πάρα πολύ που ξαναείδα την πολυθρόνα του commissioner, με φιλάθλους της ομάδας, που είναι στο ρολόι. Eπίσης, ήταν ωραίο που ξαναείδα τα war rooms, μερικά εκ των οποίων πλήρως εμβολιασμένα. Από εκεί και πέρα δεν είδαμε ιδιαίτερες εκπλήξεις. Οι ομάδες έκαναν τις επιλογές, που λίγο πολύ όλοι περιμέναμε, και κανένας δεν έμεινε με το στόμα ανοικτό.
Θα ήθελα να γίνω αιρετικός και να υπερασπιστώ κάποιες επιλογές που πολλοί αποδοκίμασαν.
Ο Trey Lance θεωρώ πως είναι επισφαλής επιλογή, γιατί έχει παίξει ελάχιστα στο κολλέγιο, σε χαμηλό επίπεδο και μάλιστα απέχει έναν ολόκληρο χρόνο από την ενεργό δράση. Μολαταύτα, θεωρώ ότι εφόσον οι San Francisco 49ers ερωτεύτηκαν μαζί του, καλώς έπραξαν και τον διάλεξαν. Ο χρόνος θα δείξει αν θα μιλάμε για έναν καινούριο Patrick Mahomes ή έναν καινούριο Mitchell Trubisky, ή για κάτι το ενδιάμεσο. Το σίγουρο είναι πως ο απόφοιτος του North Dakota State έχει πολύ υψηλότερο ταβάνι από τον Justin Fields και τον Mac Jones.
Devonta Smith – Jalen Hurts.
Jaylen Waddle – Tua Tagovailoa.
Ja'Marr Chase – Joe Burrow.
— NFL UK (@NFLUK) April 30, 2021
Επιπρόσθετα σε αυτό το draft είδαμε να ξανασμίγουν αχτύπητα δίδυμα του κολλεγιακού πρωταθλήματος. Για τους Cincinnati Bengals, o Joe Burrow θα έχει την ευκαιρία να δημιουργήσει τα ασύλληπτα νούμερα που έκανε με τον έμπιστο στόχο του, Ja’Marr Chase, και στο επαγγελματικό επίπεδο. Oι Philadelphia Eagles επέλεξαν να δώσουν κάποια picks για να δώσουν τον Devonta Smith στον νέο τους quarterback, Jalen Hurts. Στους Jacksonville Jaguars, η νέα εποχή του Trevor Lawrence θα πάρει μέρος μαζί με τον running back που είχε στο Clemson, τον Travis Etienne. Τέλος, παραμένοντας στην πολιτεία της Φλόριντα, οι Miami Dolphins δεν στέρησαν τη από τον Tua Tagovailoa μία έξτρα βοήθεια για να ανεβάσει το φετινό του επίπεδο, στο πρόσωπο του Jaylen Waddle. Οι επιλογές αυτές στηρίχτηκαν κατά πολύ στην προυπάρχουσα χημεία και στο φιλμ που παρακολούθησαν οι ομάδες. Έτσι, δημιουργούνται καινούριες ιστορίες, τις οποίες είμαστε έτοιμοι να παρακολουθήσουμε.
Τέλος, θα ήθελα να καυτηριάσω την τακτική των Las Vegas Raiders. Μετά τον Clelin Ferrell, τον Damon Arnette και τον Henry Ruggs, στον περσινό πρώτο γύρο του Draft, επέλεξαν και τον Alex Leatherwood. Δεν κατακρίνω την επιλογή τους, αλλά το γεγονός πως μπορούσαν να τoν είχαν βρει και παρακάτω κάνοντας trade down. Έτσι θα αποκόμμιζαν ακόμη μεγαλύτερα κεφάλαια.
Δεν θα σας κουράσω! Θα μιλήσω για τις επιλογές που, προσωπικά, μου άρεσαν, και για εκείνες που δε θεώρησα σωστές.
Καταρχάς, είναι πολύ σημαντικό οι ομάδες να εξοπλίζουν τους quarterback τους με προστασία, για αυτό και θα δώσω συγχαρητήρια στους Los Angeles Chargers και Minnesota Vikings. Για τους πρώτους, νομίζω πως οι Chargers δεν μπορούσαν να σκεφτούν καλύτερο σενάριο. Παρέμειναν στη θέση τους και ένας από τους 2 top οffensive linemen έπεσε στα χέρια τους, στον Rashawn Slater, που θα είναι κομβικό σημείο από τα αριστερά της επίθεσης. Μπορεί να παίξει και guard και tackle και μαζί με την προσθήκη του Corey Linsley κατά τη διάρκεια της offseason, οι Los Angeles Chargers επενδύουν σωστά στην προστασία του Justin Herbert. Oι Vikings κατάφεραν, επίσης, να πάρουν έναν offensive lineman που ήθελαν κι είχαν ανάγκη, και κατέληξαν με τον Christian Darrisaw, ενώ και τον πήραν αργότερα αλλά και με δύο έξτρα picks στον τρίτο γύρο, χάρη στους New York Jets.
2021 NFL Draft OT rankings
1. Penei Sewell, Oregon
2. Rashawn Slater, Northwestern
3. Christian Darrisaw, VA Tech
4. Teven Jenkins, OK State
5. Dillon Radunz, NDSU
— PFF Draft (@PFF_College) February 19, 2021
Φεύγοντας από την επίθεση, μου άρεσε επίσης η επιλογή των Indianapolis Colts. Ο ΕDGE Kwity Paye ήταν μια βασική ανάγκη για την ομάδα, και κατάφεραν να την καλύψουν χωρίς να μετακινηθούν παίρνοντάς τον στο νούμερο 21, παρόλο που στα περισσότερα draft boards έφευγε σχετικά νωρίτερα.
Αν ήταν να διαλέξω ένα pick που δεν με εντυπωσίασε, αυτό ήταν το δεύτερο pick των Jacksonville Jaguars, του running back Travis Etienne. Οι Jaguars θα έπρεπε να έχουν πάρει το μάθημα τους από το τι έγινε με τον Andrew Luck στους Colts και τον Burrow στους Bengals. Θεωρώ ότι εφόσον έχουν την τύχη να έχουν τον Lawrence, πλέον έπρεπε να κάνουν ότι περνάει από το χέρι τους για να τον προστατεύσουν παίρνοντας κάποιον offensive lineman. O James Robinson πέρυσι έδειξε καλά στοιχεία και δε νομίζω ότι ένας running back στον πρώτο γύρο ήταν το σωστό pick για αυτούς.
Θα μπορούσα να γράψω για όλες τις επιλογές του φετινού πρώτου γύρου, αλλά τις αναλύσεις θα τις δείτε στις επερχόμενες βαθμολογίες, που θα γίνουν ανά περιφέρεια. Φέτος, θα γράψω για την NFC, οπότε οι οπαδοί των San Francisco 49ers ας προετοιμαστούν. Για να μην κουράσω, θα επιλέξω να πω για δύο picks που μου άρεσαν, και δύο που δεν με βρήκαν σύμφωνη, για λόγους που θα αναλύσω. Πάμε;
Οι Detroit Lions μάλλον έχουν ασπαστεί το μενταλιτέ του νέου τους προπονητή, Dan Campbell, που στηρίζει το παραδοσιακό football, που “σπάει τα γόνατα” των αντιπάλων. Στηριζόμενοι στο γεγονός ότι, φέτος, θα παίζουν με τον Jared Goff στο τιμόνι της επίθεσης, επέλεξαν ίσως τον καλύτερο offensive lineman που έχουμε δει από τον Quenton Nelson. O Penei Sewell δε θεωρείται μόνο ένας από τους πιο αθλητικούς offensive linemen που έχουμε δει, αλλά κι από τους πιο εύστροφους, ικανός να διαχειριστεί και δύο αμυντικούς σε μία δύσκολη θέση, ως left tackle. Είναι χαρακτηριστικό ότι, στα δύο του χρόνια στο κολλέγιο του Όρεγκον, επέτρεψε μόλις ένα sack σε 1.376 snaps! Αν οι Lions έχουν πάρει στα σοβαρά το… χιλιοστό τους rebuild από τη δεκαετία του ’90, ο Sewell είναι ένας εξαιρετικός ακρογωνιαίος λίθος για να ξεκινήσουν.
Έχω δει πολλές απόψεις για την πρώτη επιλογή των Denver Broncos, κι αρκετή απογοήτευση που δεν επέλεξαν κάποιον από τους διαθέσιμους quarterbacks αλλά, ειλικρινά, δεν ήταν καιρός να σπάσουν λίγο το καλούπι; Η άμυνα των Αλόγων, πέρσι, επέτρεπε περισσότερα first downs από όσα είχε η επίθεση, κι ήταν στις δέκα χειρότερες σε παθητικές γιάρδες και πόντους. Οι βασικοί τους cornerback, φέτος, θα πατήσουν τα τριάντα, και κανείς τους δεν ήταν πολύ αποτελεσματικός. Η έλευση του Patrick Surtain II αλλάζει εντελώς την εικόνα της secondary. O μεγαλόσωμος απόφοιτος της Αλαμπάμα έχει χαρακτηριστική πυγμή, δεν σταματάει μέχρι να τελειώσει τα μαρκαρίσματά του, κι είναι ικανοποιητικά κινητικός. Το pick του δεύτερου γύρου πράγματι, είναι άξιο κριτικής. Αλλά ο Surtain αναβαθμίζει μία άμυνα που καιρό είχε αγνοηθεί χάρη στη μανία του John Elway να βρει τον επόμενο Peyton Manning.
Και πάω, τώρα, στη “χαλάστρα”. Δε θα σχολιάσω το pick του Lance στους 49ers, αφήνοντάς το για τις βαθμολογίες. Ωστόσο, θα σχολιάσω το pick των Cincinnati Bengals. Σίγουρα, το να έχεις έναν γνωστό στόχο σου συμβάλλει σε μία ομαλότερη επιθετική προσέγγιση. Για όσους δεν το ξέρετε, ο συγχρονισμός ενός quarterback με τον receiver του δεν είναι απλά σημαντικός, αλλά καθορίζει όλη τη φάση της επίθεσης. Παρόλα αυτά, είναι τρία τα τινά που με κάνουν να βλέπω το pick με κακό μάτι.
Ο Ja’Marr Chase είναι σίγουρα ένας χαρισματικός receiver, αλλά έχουμε δει πολλούς αστέρες του κολλεγίου να μην τα καταφέρνουν στο επαγγελαμτικό επίπεδο. Το να βρεις έναν καλό receiver είναι πολύ πιο εύκολο από το να βρεις έναν ικανό offensive lineman, όπως ο Penei Sewell.
O Joe Burrow δεν έρχεται απλά από μία κακή σεζόν, έρχεται από τον πρώτο του σοβαρό τραυματισμό. Κι είναι, μόλις, το δεύτερο έτος του. Δεν είναι η κατάλληλη ώρα να τεστάρουν τις μακροχρόνιες αντοχές του νεαρού, αλλά περισσότερο να προστατέψουν την blind πλευρά του, ενάντια σε μία division που είχε την πρώτη (Steelers) και τέταρτη (Ravens) άμυνα σε quarterback pressures.
Η απόδοση των LSU Tigers σίγουρα δε θα είναι ίδια με των Bengals, που τα τελευταία πέντε χρόνια έχουν 25 νίκες και 53 ήττες, τελειώνοντας τις σεζόν στον πάτο των περισσότερων στατιστικών.
Θα προτιμούσα να είχαν πάρει τον Sewell, αν κι είμαι σίγουρη ότι κάποιος θα τονίσει πως πήραν offensive lineman στον δεύτερο γύρο. Είναι, όμως, ο Jackson Carman οπουδήποτε κοντά στο επίπεδο του Sewell;
I still can’t believe the Bengals passed on Penei Sewell! I know J. Chase is special but mannn your QB is rehabbing that tore up knee as we speak. Coming off a season where he got his ASS KICKED week in and week out. You pass on a special talent like Sewell. Man…
— Darius Butler (@DariusJButler) April 30, 2021
Μιας κι ο Etienne αναφέρθηκε, θα πάω στην έταιρη ομάδα που επέλεξε running back στον πρώτο γύρο. Οι Pittsburgh Steelers ήταν μία ομάδα που ήταν στην τελευταία πεντάδα των rushing στατιστικών πέρσι, αλλά αυτό δεν ήταν λόγω του James Conner, αλλά της ελάχιστης χρήσης του rushing game (28η σε rushing attempts). Παίρνοντας υπόψιν ότι η ομάδα, αναγκαστικά και μη, θα συνεχίσει με τον Ben Roethlisberger στο τιμόνι, θα ήταν πιο σοφό να αναζητήσουν κάποιον offensive lineman να στηρίξει και το rushing game, αλλά και τον quarterback. Γενικά, η επιλογή running back τόσο ψηλά είναι πολυτέλεια, και θεωρώ ότι θα έπρεπε να επιλέγεται μόνο όταν τα περισσότερα σημεία της ομάδας έχουν καλυφτεί. Για παράδειγμα, αν οι Bills επέλεγαν τον Najee Harris, δε θα ήμουν τόσο αρνητική. Εδώ θεωρώ πως οι Steelers σπατάλησαν χωρίς λόγο μία πολύ καλή θέση, που θα μπορούσε να τους είχε δώσει τον OT Tevin Jenkins, ή έναν καλό cornerback.